CELEX: 62016TA0506
Language: el
Date: 2017-07-06 00:00:00
Title: Υπόθεση T-506/16: Απόφαση του Γενικού Δικαστηρίου της 6ης Ιουλίου 2017 – Bodson κ.λπ. κατά ΕΤΕπ (Υπαλληλική υπόθεση — Προσωπικό της ΕΤΕπ — Συμβατική φύση της σχέσεως εργασίας — Αποδοχές — Μεταρρύθμιση του συστήματος αποδοχών και μισθολογικής αναπροσαρμογής — Δικαιολογημένη εμπιστοσύνη — Ασφάλεια δικαίου — Πρόδηλη πλάνη εκτιμήσεως — Αναλογικότητα — Καθήκον μέριμνας — Άρθρο 11, παράγραφος 3, εσωτερικού Κανονισμού της ΕΤΕπ)

21.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 277/44
            
         Απόφαση του Γενικού Δικαστηρίου της 6ης Ιουλίου 2017 – Bodson κ.λπ. κατά ΕΤΕπ
   (Υπόθεση T-506/16) (1)
   
   ((Υπαλληλική υπόθεση - Προσωπικό της ΕΤΕπ - Συμβατική φύση της σχέσεως εργασίας - Αποδοχές - Μεταρρύθμιση του συστήματος αποδοχών και μισθολογικής αναπροσαρμογής - Δικαιολογημένη εμπιστοσύνη - Ασφάλεια δικαίου - Πρόδηλη πλάνη εκτιμήσεως - Αναλογικότητα - Καθήκον μέριμνας - Άρθρο 11, παράγραφος 3, εσωτερικού Κανονισμού της ΕΤΕπ))
   (2017/C 277/66)
   Γλώσσα διαδικασίας: η γαλλική
   
      Διάδικοι
   
   
      Προσφεύγoντες: Jean-Pierre Bodson (Λουξεμβούργο, Λουξεμβούργο) και οι 483 λοιποί προσφεύγοντες το όνομα των οποίων παρατίθεται στο παράρτημα της αποφάσεως (εκπρόσωπος: L. Levi, δικηγόρος)
   
      Καθής: Ευρωπαϊκή Τράπεζα Επενδύσεων (ΕΤΕπ) (εκπρόσωποι: αρχικά C. Gómez de la Cruz, G. Nuvoli και T. Gilliams, στη συνέχεια T. Gilliams και G. Faedo, επικουρούμενοι από τον P.-E. Partsch, δικηγόρο)
   
      Αντικείμενο
   
   Αίτημα, βάσει του άρθρου 270 ΣΛΕΕ, αφενός για την ακύρωση των αποφάσεων που περιλαμβάνονται στα εκκαθαριστικά σημειώματα μισθοδοσίας Απριλίου 2013 και τα μεταγενέστερα αυτών, με τις οποίες εφαρμόζεται για τους προσφεύγοντες η από 18 Δεκεμβρίου 2012 απόφαση του διοικητικού συμβουλίου της ΕΤΕπ και η από 29 Ιανουαρίου 2013 απόφαση της διευθύνουσας επιτροπής της ΕΤΕπ, καθώς και το άρθρο που αναρτήθηκε στις 5 Φεβρουαρίου 2013 και το οποίο ενημέρωνε το προσωπικό για την έκδοση των δύο αυτών αποφάσεων και, αφετέρου, να υποχρεωθεί η ΕΤΕπ να καταβάλει στους προσφεύγοντες ποσό ίσο με τη διαφορά μεταξύ των αποδοχών που κατεβλήθησαν κατ’ εφαρμογήν των ανωτέρω αποφάσεων και αυτών που οφείλονταν κατ’ εφαρμογήν του προγενέστερου καθεστώτος, καθώς και αποζημίωση για τη βλάβη που υποστηρίζουν οι προσφεύγοντες ότι υπέστησαν λόγω απώλειας της αγοραστικής τους δύναμης.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Ο Jean-Pierre Bodson και τα λοιπά μέλη του προσωπικού της Ευρωπαϊκής Τράπεζας Επενδύσεων (ΕΤΕπ) το όνομα των οποίων παρατίθενται στο παράρτημα καταδικάζονται στα δικαστικά έξοδα.
            
         
      (1)  ΕΕ C 207 της 20.7.2013 (υπόθεση η οποία αρχικά πρωτοκολλήθηκε ενώπιον του Δικαστηρίου Δημόσιας Διοίκησης της Ευρωπαϊκής Ένωσης με αριθμό F-45/13 και μεταφέρθηκε στο Γενικό Δικαστήριο της Ευρωπαϊκής Ένωσης την 1.9.2016).